คือเมือเดือนเมษาหนูเพิ่งตรวจพบว่าเป็นโรคใจสั่น จริงๆแล้วมันก็หลายปีแล้วที่หนูรู้สึกว่าบางทีหัวใจมันก็เต้นเร็วบ้างช้าบ้าง พื้นเพหนูเป็นคนมือสั่น ตัวสั่น หนูก็ไม่แน่ใจว่าทำไมเห้ย ทำไมเราถึงสั่นอะไรขนาดนี้ แบบแค่หนูยกแขนขึ้นมา มือมันก็สั่น บางทีนอนอยู่กับพี่สาวตัวก็สั่น บางทีก็เกร็งตัวทำไมไม่รู้ แบบมันเกร็งเอง แต่วันนี้ที่ลองไปตรวจจริงจังว่าหนูเป็นอะไร จริงๆมันก็มีสาเหตุให้ไปหาคือคืนก่อนจะไปรพ. หนูเดินไปซื้อของใต้หอ เดินแค่นิดเดียวก็รู้สึกว่าเหนื่อยมากๆ หอบเหนื่อย แม้กระทั่งตอนนอนก็รู้สึกเหนื่อย หายใจไม่ออก หนูเลยแบบไปหาตอนเที่ยงเพราะตอนเช้าหนูไปทำไฟฟ้าบำบัดก่อน พอตอนจะไปตรวจเขาก็ให้วัดความดัน คือนตอนไปทำกายภาพบำบัดค่าที่บอกชีพจรมัน43 แล้วตอนที่วัดตอนเที่ยงคือมันก็ต่ำเหมือนกัน ต่ำทั้งหมดเลย (ความดันหนูต่ำทุกรอบอยู่แล้ว แบบเคยมาหาเพราะเหมือนเลือดไปไหลเวียนไม่ทัน เขาก็เทสท่านั่ง นอน ยืน เป็นสิบยี่สิบรอบเลยค่ะ ต่ำทุกรอบ ทุกครั้งที่มาหา) หลังจากที่วัดความดันเสร็จก็ไปที่จุดคัดกรอง หนูก็เล่ารายละเอียดให้เขาฟัง เขาก็เอาที่หนีบนิ้วมาหนีบ ปรากฎหัวใจเต้นเร็วทะลุเกือบจะ200 เขาเลยส่งหนูไปห้องฉุกเฉินด่วน หลังจากออกจากฉุกเฉินเขาก็ให้ไปตรวจน้ำตาลในเลือด เจาะเลือด เอ็กซเรย์หัวใจ แต่ผลทุกอย่างคือปกติ เขาก็ให้ยามากินเป็นยาระบบประสาท หลังจากนั้นหนูก็กลับมาพักรักษาตัวอยู่ที่บ้าน จริงๆเขานัดให้ไปตรวจอีก2อาทิตย์หลังจากตรวจด้วยแต่ด้วยสถานการณ์โควิดเลยต้องเลื่อนจนยกเลิกไปแล้วค่ะ แล้วตอนนั้นคือหนูก็เลยกดสั่งเครื่องวัดอัตราการเต้นของหัวใจมาตรวจทุกๆวัน บางวันมันก็ช้า แบบตอนนี้มันวัดได้56 แต่สักพักก็ไป60แล้วก็ลดลงมา หนูแค่แบบอยากรู้ว่ามันจะมีโอกาสหายขาดมั้ยคะ แบบหนูอยากหาย ไม่อยากเป็นโรคนี้แล้ว มันรู้สึกทรมานเหลือเกินค่ะ หนูพยายามจะนอนให้พอดี ไม่นอนดึกแต่บางทีด้วยคณะที่หนูเรียนมันค่อนข้างจะหนักด้วย ต้องทำงานหน้าคอมตลอดด้วย หนูเลยค่อนข้างกังวล ปกติเป็นคนคิดมากอยู่แล้วเลยยิ่งคิดมากเข้าไปอีก หนูจะมีโอกาสหายใช่มั้ยคะ
สวัสดีค่ะ ปกติแล้วการเต้นของหัวใจจะอยู่ที่ประมาณ 60-100 ครั้งต่อนาที หากต่ำกว่านี้หรือสูงกว่านี้เรียกว่าผิดปกติ ซึ่งมีสาเหตุต่างๆกันไป ขึ้นกับว่าหัวใจเต้นเร็วหรือช้าผิดปกติ ถ้าอัตราการเต้นของหัวใจน้อยกว่า 50 ครั้งต่อนาทีจึงจะเรียกว่าช้าผิดปกติแต่ถึงแม้อัตราการเต้นของหัวใจจะเป็นปกตินั้น อาจจะมีอาการใจสั่นจากการที่หัวใจเต้นผิดจังหวะได้เช่นกันจากที่กล่าวมา อัตราการเต้นของหัวใจยังอยู่ในเกณฑ์ปกติ แต่ถ้ามีอาการผิดปกติเช่นใจสั่น วูบหน้ามืด เจ็บแน่นอก ควรไปพบแพทย์เพื่อติดคลื่นไฟฟ้าหัวใจดูอัตราและลักษณะการเต้นของหัวใจร่วมด้วยค่ะ